cyanic-selkie/wikianc huggingface dataset:
The Skerries i Anglesey
The Skerries (walisisk Ynysoedd y Moelrhoniaid) er ei gruppe skjer 3 km utanfor Carmel Head, nordvest på Anglesey i Wales. Dei har eit samla areal på 17 hektar. Øyane er eit viktig hekkeområde for sjøfugl og trekkjer til seg mange dykkarar på grunn av dei mange skipsvraka som ligg der.
D-type-asteroide
D-type-asteroidar har ein veldig låg albedo og eit raudleg elektromagnetisk spektrum utan nokon særlege trekk. Det er føreslått at dei er samansette av organisk-rike silikat, karbon og anhydrerte silikat. Kanskje har dei vassis i det indre. D-type-asteroidar finne ein i det ytre av asteroidebeltet og utanfor. 152 Atala, 588 Achilles, 624 Hektor og 944 Hidalgo er eksempel på D-typen. Mange av Jupiters trojanar har D-type trekk, samt nokre av Jupiters minste månar.
Lita søndagsprinsesse
Lita søndagsprinsesse er ein skulptur laga av den norske kunstnaren Fritz Røed. Skulpturen står utstilt i Fritz Røed-parken i Bryne, og har sidan parken si opning 1. oktober 2004 vore råka av mange episodar av hærverk.
The Skerries i Anglesey
Sjøfugl
På grunn av desse fuglane, og særleg på grunn av ternene, har øyane status som Special Protection Area (særskild verneområde) i lag med det nærliggande området Cemlyn Bay og Ynys Feurig og alle tre er òg klassifisert som Important Bird Area (viktig fugleområde). The Skerries har òg status som Site of Special Scientific Interest (stad av særskild vitskapleg interesse).
D-type-asteroide
I 1992 presenterte Larry A. Lebofsky med kollegar ein artikkel om at dei hadde oppdaga eit spektraltrekk ved 3 µm i ein D-type hovudbelteasteroide. Dette trekket indikerer kanskje at det er vatn til stades på asteroideoverflata.
The Skerries i Anglesey
Fyr
The Skerries fyr vart bygt på det høgaste punktet på den største øya etter 1716. Det vart bygt av William Trench, som mista sonen sin utanfor skjera og døydde i gjeld i 1725. Det vart ombygt i 1759 av arvingane hans. Det hadde form som eit tilspissa kalksteinstårn som var 6,65 meter i diameter og om lag 8,5 meter høgt. Det vart fyrt av eit fyrfat med kol på toppen av tårnet. I 1778 vart toppen heva med 6,7 meter og det vart bygt ein balkong av jern rundt ei oljefyrt lanterne.
Trinity House tok over fyret i 1836. Det vart restaurert av James Walker. Han auka diameteren på tårnet. Ei ny støypejernslanterne på 4,25 m vart sett på toppen.
Lys skin i høgd på 36 meter over høgvatn med ein intensitet på 1 150 000 candela. Det blinkar to gonger kvart 10. sekund og er synleg 22 nautiske mil unna. I 1903–4 vart det bygt eit sirkelforma tårn, om lag 3 meter i diameter, på sørvestsida av hovudtårnet. Dette skin i ei høg 26 meter over havet. Fyret vart automatisert i 1987 og er no kontrollert frå Holyhead.
Marcos Antônio Nascimento Santos
Marcos Antônio Nascimento Santos er ein brasiliansk fotballspelar.
Han spela for klubben Kashiwa Reysol.
Heartbreak Hotel
«Heartbreak Hotel» er ein rock and roll-song gjort kjend av Elvis Presley. Songen vart spelt inn i Nashville i januar 1956 med Bill Black på bass, Scotty Moore på sologitar, D.J. Fontana på trommer og Floyd Cramer på piano. Dette var songen som gjorde Presley nasjonalt kjend i USA. Han vart gjeven ut som singel den 27. januar 1956 med «I Was The One» som B-side. «Heartbreak Hotel» vart den første singelen til Elvis som gjekk til topps på salslistene og ein av dei mestseljande singlane i 1956.
Historie
Dette var den første songen Elvis spelte for RCA Victor, og han valde sjølv ut songen. Han hadde tidlegare lovd medlåtskrivar Mae Boren Axton at han skulle spele songen inn. Produsent Steve Sholes var uroleg, men slo seg til ro med at Elvis visste kva han gjorde. 11. februar 1956 spelte Elvis songen på eit fjernsynsprogram, noko han gjorde fleire gonger i mars same året.
Songen er basert på ein 8-taktsblues og vart skrive av Thomas Durden, som då var steel-gitarist i Smiling Jack Herring and his Swing Billies, og Mae Boren Axton, ei lærerinne i Jacksonville i Florida og mor til musikar og skodespelar Hoyt Axton. Elvis Presley fekk medlåtskrivarkredit for endringar han gjorde då han spelte inn songen. I eit intervju har Durden sagt at han ikkje kjende songen igjen etter at Elvis hadde gjort endringar til songen i studio, som tempoendring, frasering, tekst og det totale lydbilete.
Steve Sholes spelte inn songen i ein korridor for å få det spesielle ekkoet som vert nytta i songen. Sholes prøvde å gjenskape denne stilen frå Elvis sine plater på Sun Records. Sam Phillips på Sun hadde nytta to bandopptakarar og ei lita tidforskyving på Elvis sine tidlege innspelingar, ein teknikk ikkje RCA kjende til.
«Heartbreak Hotel» låg på førsteplass på Billboard si poplista i 8 veker, på countrylista i 17 veker og nådde 3. plass på R&B-lista. I 2006, meir enn 50 år etter han først vart gjeven ut, gjekk songen igjen inn på toppen av Billboard si salsliste då han vart gjeven ut på ny.
Songen er rangert på 45. plass på Rolling Stone si liste over dei 500 største songane gjennom tidene.
Andre versjonar
Mange artistar har spelt inn versjonar av songen eller spelt han på konsertar, som Paul McCartney, Merle Haggard, Van Halen, Jimi Hendrix, Guns N' Roses, Bruce Springsteen, Chet Atkins, George Harrison, The Doors, Led Zeppelin, Willie Nelson og Leon Russell, Sha Na Na, Lynyrd Skynyrd, Roger Miller, Justin Timberlake, Tanya Tucker, Tom Jones, Roger McGuinn, Ann-Margret, Frijid Pink, Homer and Jethro, Conway Twitty, Delaney and Bonnie, Katie Melua og Pat Boone.
Lillehammer
Lillehammer er ein by og administrasjonssenteret i Lillehammer kommune i Innlandet fylke. Byen har, er sete for fylkesmannen og fylkesadministrasjonen i Oppland, og er prostesete i Sør-Gudbrandsdal prosti.
Historie
Lillehammer fekk kjøpstadrettar i 1827 og bystatus i 1842. Kjøpmann Ludvig Wiese har vore rekna som grunnleggjar av byen, og det vart reist ein statue av han på Lilletorget i samband med byen sitt 100-årsjubileum. Fram til midten av 1800-talet låg busetnaden hovudsakleg i området rundt Hammer gard. Byen hadde i 1850 om lag tusen innbyggjarar, og hadde gode kommunikasjonar sør- og nordover. Legginga av hovudbanen Oslo-Eidsvoll i 1852 baserte seg på vidare samband med dampskip langs Mjøsa til Lillehammer, og nylagt veg vidare oppover Gudbrandsdalen. Dette transportsystemet gjorde transitt av tømmer og jordbruksvarer til hovudstaden mogleg, og bidrog til at byen voks fram.
Olympiske og paralympiske vinterleikar
Lillehammer var i 1994 vertsby for dei 17. olympiske vinterleikane; vinter-OL 1994. Samstundes var vinter-PL 1994 arrangert i byen. I den samanhengen vart det bygd nye idrettsanlegg, og eksisterande kulturbygg og vegar fekk ei opprusting. I 2016 var Lillehammer på nytt vertsby for OL etter at han 7. desember 2011 var vald ut som vertsby for vinter-OL for ungdom 2016.
Vennskapsbyar
{|
Real Gone
Real Gone er eit musikkalbum av Tom Waits frå 2004.
Albumet er det einaste albumet til Tom Waits som ikkje inneheld piano, som har vore eit varemerke for han på mange plater og er meir rock- enn blues-prega enn tidlegare. Songane på albumet er strippa ned til tunge rytmar, gitarar og vokal. Waits nyttar stundom vokalen sin som einaste rytme på mange av songane, såkalla beatboxing, som på «Top of the Hill», «Don't Go Into the Barn», «Metropolitan Glide» og «Clang Boom Steam». Innimellom dei meir bråkete songane finn ein rolege balladar som «How's It Gonna End», «Green Grass», «Dead and Lovely» og «Trampled Rose». Sistnemnde vart spelt inn av Robert Plant og Alison Krauss på albumet deira Raising Sand frå 2007.
Albumet inneheld nokre av dei få politiske songane Waits nokon gong har skrive, særleg avsluttingssporet «Day After Tomorrow», der teksten er skrive som eit brev frå ein soldat i irakkrigen som lengtar heim. Tom Waits har sjølv skildra songen som ein «elliptisk» protestsong mot krigen. Thom Jurek skildrar «The Day After Tomorrow» som «ein av dei mest innsiktsfulle og underdrivne antikrigssongane som er skrivne på mange tiår. Han inneheld ikkje noko form for banalitet eler sentimentalitet i den folkelege uttrykksmåten».
Waits la ut på ein turné i samband med albumet i oktober-november 2004 i Nord-Amerika og Europa.
Innhald
Alle songane er skriven av Tom Waits og Kathleen Brennan, kona til Tom Waits.
Medverkande
Casey Waits er son til Tom Waits.
Dimmu Borgir
Dimmu Borgir er eit norsk symfonisk black/ekstrem metal-band.
I nyare tid har Dimmu Borgir gått lenger frå black metal-sjangeren, men samtidig halde på mange av elementa. Det er usemje om Dimmu Borgir vert rekna som eit symfonisk black metal-band i dag, eller rett og slett berre eit symfonisk ekstrem metal-band. Namnet Dimmu Borgir er tatt frå ein stad på Island, Dimmuborgir, som er eit stort område med uvanlege lavaformasjonar aust for innsjøen Mývatn. Området består av diverse holer og klippeformasjoner. Dimmuborgir tyder «mørke borger».
Dimmu Borgir er kjend internasjonalt og saman med A-Ha og Turboneger er dei Noreg sine største eksportvarer av musikk. Dimmu Borgir spelar symfonisk black metal, mykje dissonansar, melodilinjer, temposkifter, endringar i tone og taktart, rabiate og teknisk avanserte trommer, mørk stemning og inspirasjon frå klassisk musikk. Dimmu Borgir sine tekstar byggjer ofte på sataniske verdiar, men bandet nektar for at dei har noko personleg forhold til satanisme. Dimmu Borgir gjekk etter kvart over til å hovudsakleg skrive på engelsk (tidlegare hadde dei skrive norske songtekstar), for at bodskape deira skulle verte lettare å forstå. Dei var òg lei av å forklare for ikkje-norsk-språklege kva tekstane handla om.
Det siste albumet, In Sorte Diaboli, kom i butikkane 24. april i Nord-Amerika, 27. april i Tyskland og 30. april i resten av Europa. Den 6. november 2007 fekk dei tildelt gullplate for dette albumet. Under Spellemannprisen 2007 fekk Dimmu Borgir prisen for årets musikkvideo med The Serpentine Offering.
Kvifjorden
Kvifjorden er ein innsjø som ligg i kommunane Bygland, Kvinesdal og Sirdal i Agder fylke.
Jiro Kamata
Jiro Kamata er ein tidlegare japansk fotballspelar.
Han han spela for klubbane Kashiwa Reysol og Vegalta Sendai (2019).
Prévonloup
Kommunen ligg på høgresida av elva Broye mellom Lucens og Romont (kantonen Fribourg).
Zuluar
Zuluar (sør-afrikansk engelsk og isiZulu amaZulu) er ei afrikansk folkegruppe på om lag 11 millionar menneske som til største delen lever i provinsen KwaZulu-Natal i Sør-Afrika. Mindre grupper bur også i Zimbabwe, Zambia og Mosambik. Språket deira, isiZulu, er eit bantuspråk som høyrer til undergruppa nguni.
T-type-asteroide
T-type-asteroidar er sjeldne asteroidar frå det indre av hovudbeltet av ukjent samansetning. Dei har eit mørkt, trekklaust og moderat raudt spektrum, og eit moderat abosorpsjonstrekk ned mot 0.85 µm. Til dags dato er det ikkje funne nokon meteorittar som kan antakast å stamma frå ein T-type-asteroide. Det er antatt at T-typen er anhydrert og er relaterte til P-typen eller D-typen, eller kanskje ein sterkt omforma C-type. Eit eksempel på T-typen er 114 Kassandra.
Snells lov
Snells lov (også kalla brytingslova) definerer kva som skjer når ei bølgje passerer ei grenseflate mellom to medium med ulik bølgjefart eller brytingsindeks. Lova seier at, der n_1 og n_2 er brytingsindeksen til høvesvis medium 1 og 2, og \theta_1 og \theta_2 er høvesvis innfallsvinkelen og brytingsvinkelen. Lova gjeld for alle slags bølgjer, men er gjerne mest kjend når det gjeld lysbryting. Normalen på grenseflata der bølgja treffer vert kalla innfallsloddet.
Tungtvatn
Tungtvatn eller tungvatn er vatn (H_2O) der dei to hydrogenatoma (H) i molekylet er tungt hydrogen (^2H), såkalla deuterium (D). Tungtvatn blir òg kalla deuteriumoksid (D_2O).
Eigenskapar
Tungtvatn har liknande kjemiske eigenskapar som naturleg vatn, men er noko mindre reaktivt. Tabellen til høgre samanliknar nokre eigenskapar for tungtvatn og naturleg vatn.
Tungtvatn er ikkje giftig i små mengder, men ved inntak av større mengder kan stoffskiftet sakka ned av di vatn inngår i dei fleste biokjemiske reaksjonar, og tungtvatn altså er mindre reaktivt.
Førekomst og framstilling
Om lag 1/6000 av molekyla i naturleg vatn er tungtvatn, og tungtvatn kan framstillast ved destillasjon eller elektrolyse av naturleg vatn. For framstilling av tungtvatn i industriell skala er det mest økonomisk å kombinera desse metodane med andre kjemiske prosessar som t.d. ammoniakk/hydrogenutbyting eller hydrogensulfid/vassutbyting.
Bruk
Tungtvatn blir brukt som kjølevatn i atomreaktorar fordi det inneheld fleire nøytron enn naturleg vatn og bremsar ned nøytron frå kjernereaksjonane i brennstoffet utan å absorbera dei, slik at desse nøytrona lettare kan delta i nye kjernereaksjonar.
Tungtvatn har null magnetisk moment sjølv om det blir plassert i eit sterkt magnetfelt og forstyrrar ikkje analyse av nukleærmagnetresonans (NMR) i kjemiske stoff, og kan difor brukast som løysemiddel under slik analyse.
Jan Bojer Vindheim
Jan Bojer Vindheim er ein norsk skribent og politikar. Han var sentral i norsk motkultur på 1960- og 70-talet, m.a. som redaksjonsmedlem av Gateavisa og redaktør av tidsskriftet Vannbærereren.
Diskusjon.no
Diskusjon.no er eit norsk diskusjonsforum på internett. Forumet fungerer som diskusjonsforum for brukarane av nettsidene Hardware.no, Kulturo.no, Gamer.no, Akam.no, Amobil.no, Amotor.no, The Experience og HWB.no. Ansvarleg redaktør er Håvard Røste.
Jan Bojer Vindheim
Vindheim var mellom grunnleggjarane av Arbeidskollektivet i Hjelms gate i Oslo. I åra 1972–78 var han busett i kollektiv på Karlsøy i Troms.
Ropraz
Ropraz er ein kommune i distriktet Broye-Vully i kantonen Vaud i Sveits. Kommunen har innbyggjarar  og eit areal på. Kommunesenteret ligg 746 meter over havet.
Jan Bojer Vindheim
I tidsrommet 1991–2003 og frå 2007 - til no har han vore bystyrerepresentant for Miljøpartiet Dei Grøne i Trondheim. Han har vore nasjonal talsperson for Dei Grøne i fleire vende.
Diskusjon.no
Diskusjon.no har i dag 217 470 brukarar, og 18 167 892 innlegg (4. september 2011). Dette gjer Diskusjon.no til det nest største diskusjonsforumet i Noreg, og eit av dei 100 største foruma i verda.
Forumet har over 60 moderatorer, der flesteparten er vanlege brukarar som har vist at dei kan mykje og er villige til å gjere litt for å få eit betre forum. Resten er tilsette i Hardware.no-nettverket.
Ropraz
Kommunen ligg langs vegen mellom Lausanne og Bern. Han består av landsbyen Ropraz, og delar av landsbyane Bourg-du-Milieu og Bourg-Dessous og grendene Vers-chez-les-Rod og Les Ussières.
Algrøyna
Algrøyna er ei øy i Øygarden kommune. Øya ligg vest av Sotra, og har saman med øyane Langøyna, Lokøyna og Syltøyna brusamband til Sotra. Fastlandssambandet kom i 1984. Før det gjekk ei ferje til Apalvågen.
Folketalsutvikling:
Jailhouse Rock
«Jailhouse Rock» er ein song skriven av Jerry Leiber og Mike Stoller og som først vart spelt inn og gjeven ut av Elvis Presley. Songen kom ut på singel 24. september 1957 samstundes med filmen med same namn, som hadde Elvis i hovudrolla.
Musikkmagasinet Rolling Stone plasserte songen på 67. plass på lista si over dei 500 største songane gjennom tidene. Rock and Roll Hall of Fame omtalar han som ein av 500 songar som forma rock and roll.
Singelen vart gjeven ut med «Treat Me Nice» som B-side og gjekk til første plass på poplista i USA der han låg sju veker i strekk.
Andre versjonar
Songen har vorte spelt av mange andre artistar:
Fergus
Fergus (irsk Fearghus) er eit populært irsk og skotsk gælisk førenamn og mannsnamn. Namnet tyder noko nær «mannestyrke».
Stader med namnet Fergus
Fleire stader har Fergus i namnet:
José Luís Santos da Visitação
José Luís Santos da Visitação er ein tidlegare brasiliansk fotballspelar.
Han spela for klubben Tokyo Verdy.
Oleksandrivsk
Oleksandrivsk (ukrainsk Олександрівськ, russisk Александровск, Aleksandrovsk) er ein by i Luhansk oblast (provins) i Ukraina. Byen har kring 7 000 innbyggjarar (2011).
Odiel
Odiel er ei elv i Andalucia i Spania og ei av sideelvane til Rio Tinto. Elva spring ut i Sierra de Aracana, om lag 660 meter over havet, og munnar ut i Rio Tinto i estuaret Ria de Huelva.
Gjøvik
Gjøvik er ein by og administrasjonssenteret i Gjøvik kommune i Oppland i Innlandet fylke. Byen har.
Odiel
Elva har eit nedslagsfelt på 900 km².
Gjøvik
Næringsliv
Gjøvik er forretningssentrum for Toten og store delar av Vestoppland, og har sjukehus og universitet (no NTNU, tidlegare Høgskolen i Gjøvik).
Mustad fabrikker, HOFF Norske Potetindustrier og Hunton fiber held til i Gjøvik. Viktige industrigreiner er særleg jarn- og metallindustri og trevarer. Mustad er i dag kjent som den største fiskekrokprodusenten i verda.
Den lokale avisa er Oppland Arbeiderblad og ho har hatt monopol i Gjøvik sidan Samhold/Velgeren gjekk inn i 1998. I 2002 vart Gjøviks Blad etablert som gratisavis i kommunen.
Almisse
Almisse (frå gresk eleemosyne; miskunn) er ei gåve til trengande. I alle dei store religionane er det påbod om å gje til dei som treng.
Gjøvik
Samferdsle
Gjøvik er knutepunkt og sentrum for samferdsle for ein innbyggjarmasse som tel nærare 100 000 menneske. Innpendlingsområdet gjeld i første rekke kommunane Søndre og Nordre Land kommune, i tillegg til Østre og Vestre Toten kommune. Gjøvik er nærmaste by og kommunikasjonssenter for folket i Hadeland (Gran, Jevnaker og Lunner) og Valdres. Fleire samferdselsårar går gjennom byen. Fylkesveg 33 bind Gjøvik med E6 ved Minnesund. Riksveg 4 går gjennom byen og møtest av E6 midt i Gjøvik kommune mellom Redalen og Biri. I sørleg retning knyter vegen Gjøvik til Raufoss (Vestre Toten) og Gran (i Hadeland). Gjøvikbanen har endestasjon midt i Gjøvik sentrum. Grunnlaget for ferjesambandet Gjøvik-Mengshol vart borte etter at Mjøsbrua vart opna.
Utdanning
Gjøvik videregående skole vart etablert i 2005 som ei samanslutning av Tranberg vgs. (Allmenfag og musikk, dans, drama), Gjøvik vgs. (Yrkesfag) og Bondelia vgs. (Helse og sosialfag, hudpleiefag og medium og kommunikasjon). I august 2007 vart dei tre skulane samlokaliserte i eit nytt, moderne bygg like ved Gjøvik sjukehus, i kvartalet mellom Ludvig Skattumsgt., Austeens veg og Gravlundvegen.
NTNU campus Gjøvik ligg sørvest for Gjøvik sentrum og tilbyr høgre- og lægregradsstudiar innan helse og teknologi.
Kolsvatnet
Kolsvatnet er eit vatn som ligg i Valle kommune i Agder fylke.
Håkonarspelet
Håkonarspelet er eit historisk spel som har blitt oppført i Hordaland og Sogn og Fjordane, første gongen i 1997.
Spelet er skrive av Johannes Heggland og er i fem sjølvstendige delar, ein for kvar stad det har vore oppført. Dette har bl.a. vore på Marinebasen Haakonsvern, Fitjar og Seim i Hordaland og på Flolid ved Eivindvik i Sogn og Fjordane.
Spelet har hatt skodespelarar frå Sogn og Fjordane Teater og Hordaland Teater i leiande roller og ei rekke lokale skodespelarar og statister i andre roller. Tanken var at spelet skulle oppførast kvart år, men det har vist seg å vera vanskeleg. Dette skuldast særleg at både organisering, tilrettelegging og gjennomføringa av sjølve spelet i stor grad har vore basert på dugnadsinnsats frå lokale eldsjelar.
I 2000 blei alle delane sett saman til eit spel og framført på Bergenhus festning.
I samband med opninga av Tusenårsstaden Gulatinget i 2005 blei delar av spelet også framført.
I august 2010 skal Håkonarspelet igjen visast på Håkonshaugen på Seim i Lindås.
Guadalupe i Spania
Guadalupe eller Guadalupejo er ei sideelv til Guadiana i Spania. Ho har gjeve namn til byen Guadalupe og klosteret Santa María de Guadalupe. Namnet kjem frå det arabiske ordet for «dal» elelr «elv» (wadi) og det latinske ordet lupus, som tyder ulv.
Rossenges
Rossenges  er ein kommune i distriktet Broye-Vully i kantonen Vaud i Sveits. Kommunen har innbyggjarar  og eit areal på. Kommunesenteret ligg 662 meter over havet.
Magnor Midtun
Magnor Jørgensson Midtun er ein norsk bankmann, lokalhistorikar og Venstre-politikar.
Som historikar har han arbeidd med lokalhistorie frå Gulen, spesielt nærings- og organisasjonsliv og segner frå vikingtid og mellomalder. Han skreiv også Gulen Sparebank si 100-årshistorie.
Midtun har i ei rekkje år vore med som lagmann i Håkonarspelet.
Anaílson Brito Noleto
Anaílson Brito Noleto er ein tidlegare brasiliansk fotballspelar.
Han spela for klubben Tokyo Verdy.
Dora Baltea
Dora Baltea er ei elv nord i Italia og ei av sideelvane til Po frå venstre med ei lengd på om lag 160 km. Ho har sitt utspring ved Mont Blanc der elvane Dora di Ferret, som får vatn frå Pré de Bar-breen i Val Ferret, og Dora di Veny, som får vatn frå Miage-breen i Val Veny.
I Aostadalen renn Dora Baltea gjennom Aosta (der ho mottar Buthier) og så Saint-Vincent. O Piemonte renn ho gjennom Ivrea og Canavese før ho munnar ut i Po nær Chivasso.
Elva er ei populær elv for rafting og kajakkpadling. Tidleg på sommaren, i mai og juni, er elva på det høgaste på grunn av snøsmelting i fjella. I juli-september er vanlegvis vassnivå lågare og temperaturen i vatnet høgare.
Áktio-Vónitsa
Áktio-Vónitsa (gresk Άκτιο-Βόνιτσα) er ein kommune i periferieininga Etoloakarnanía i periferien Vest-Hellas i Hellas. Áktio-Vónitsa ligg nordvest for Agrínio. I nord ligg Ártabukta, og i vest ligg Det joniske havet og øya Levkáda.
Administrativ inndeling
Kommunen vart danna i 2011 ved at ein slo saman dei tidlegare kommunane Dei tre tidlegare kommunane er no kommunaleiningar.
Byar og tettstader
Dei største byane og tettstadene i kommunen er:
Fyrste makkabearbok
Fyrste makkabearbok er eit apokryft skrift i Bibelen.
Boka tar til med livet til Aleksander den store og sluttar med at den hasmonske leiaren Simeon døyr. Styret til Simeon er idealistisk framstilt. Boka ber preg av å ville framstille hasmonarane som guddommeleg utvalde, og ho overdriv bragdene til heltane deira. Den eldste kjende teksten er skriven på gresk, men opphavleg er han truleg skriven på hebraisk av ein som støtta et hasmonske dynasitet, som vart grunnlagt av makkabearane.
Fyrste makkabeerbok dekkjer perioden frå 175 til 134 f.Kr., og vart truleg skriven omkr. 100 f.Kr. Boka er rekna som ei god historisk kjelde.
Migen Memelli
Migen Memelli er ein albansk fotballspelar. Mimelli signerte ein treårsavtale med Brann i mars 2006. Memelli kom frå den albanske klubben KS Skënderbeu Korçë. Klubbpresidenten i Skënderbeu Korçë, Spiro Bardhi var rasande då overgangen blei eit faktum. Grunnen var at Bardhi meinte overgangen aldri burde ha vore godkjent av det albanske fotballforbundet, då Migen var under kontrakt med Skënderbeu Korçë. I ein treningskamp på La Manga i Spania, spelte Brann mot KR Reykjavik. Kampen enda 1-1 og Memelli scora målet for Brann. Men Memelli sin offisielle Brann-debut, kom 3. mars 2006 i ein annan treningskamp mot Rosenborg same stad.
Det var forretningsmannen Kjell Høibraaten som hjelpte Memelli til Brann. Høibraaten har drive ein fotballklubb på juniornivå i Albania i tolv år, men er ikkje ein offisiell agent, berre ein rådgjevar.
Kopytsjyntsi
Kopytsjyntsi (ukrainsk Копичинці, polsk Kopyczynce) er ein liten by i Ternopil oblast i Ukraina. Han har kring 7 000 innbyggjarar (2011).
Migen Memelli
Memelli har spelt for ei rekkje klubbar i Albania, mellom anna for Teuta Durrës, Elbasani og Laçi, i tillegg til Skënderbeu Korçë. Han står bokført med totalt 45 mål på 140 kampar i den albanske serien.
I 2006-sesongen har Memelli ikkje klard å få fast plass på laget hjå Brann, men han har gjort viktige innhopp og scora fleire mål, mest i cupkampar.
Karriere som spelar
(Sist oppdatert 22. oktober 2006)
Lenkjer
Spelarprofil på skbrann.org
Vónitsa
Vónitsa (gresk Βόνιτσα) er ein distriktsby i periferieininga Etoloakarnanía i Vest-Hellas i Hellas og hovudsete i kommunen Áktio-Vónitsa.
Varmestråling
Varmestråling er elektromagnetisk stråling ut frå ei flate eller ein lekam på grunn av temperaturen til lekamen. Infraraud stråling frå ein vanleg omn er døme på varmestråling, det same er lys som stråler frå ein glødelampe. Varmestråling oppstår når varme frå rørsla til ladde partiklar i atom vert omforma til elektromagnetisk stråling. Den utstrålte bølgjefrekvensen til varmestråling er ei sannsynsfordeling som berre er avhengig av temperatur, og for ein svart lekam er han gjeve ved Planck si lov for svartlekamstråling. Wien si forskyvingslov gjev den mest sannsynlege frekvensen til den emitterte strålinga, og Stefan–Boltzmann-lova gjev varmeintensiteten.
Eigenskapar
Det er tre hovudeigenskapar som kjenneteiknar varmestråling:
Energiutveksling
Varmestråling er eit viktig konsept i termodynamikk sidan han delvis er ansvarleg for varmeutveksling mellom lekamar, sidan varme lekamar stråler meir varme enn kalde lekamar (andre faktorar er konveksjon og varmekonduksjon). Samspelet til energiutvekslingar er kjenneteikna ved likningane:
Her representerer \alpha \, den spektrale absorpsjonsfaktoren, \rho \, den spektrale refleksjonsfaktoren og \tau \, den spektrale transmisjonsfaktoren. Alle desse elementa er avhengig bølgjelengda \lambda\,. Den spektrale absorpsjonsfaktoren er lik strålingsevna \epsilon \,; dette forholdet vert kalla Kirchhoff si varmestrålingslov. Ein lekam vert kalla ein svart lekam om den følgjande formelen gjeld for alle frekvensar:
I ein praktisk situasjon med romtemperaturar taper ein lekam store mengder energi på grunn av varmestråling. Energien som lekamen taper ved utstråling av infraraud varme får han derimot igjen ved å absorbere stråling frå dei omliggande lekamane. Til dømes har eit menneske ei flatevidd på om lag 2 kvadratmeter og ein temperatur på om lag 307 kelvin. Dette gjev ei kontinuerleg utstrålign på om lag 1000 watt. Om personen er innandørs i eit rom med 296 K (ca. 23 °C), får dei tilbake om lag 900 watt frå veggar, tak og andre lekamar i rommet, slik at nettotapet berre er på om lag 100 watts. Klede, som har dårlegare varmeleiingsevne enn menneskehud og derfor reduserer varmetapet frå kroppen til omgjevnadene, reduserer tapet ytterlegare.
Om ein lekam ser kvit ut (reflekterande i det synlege spektrumet) er dei ikkje nødvendigvis like reflekterande for varmestråling. T.d. er dei fleste radiatorar måla kvite, trass i at dei må vere gode varmeutstrålarar. Akryl- og uretanbasert kvitmåling har 93% svarlekamstrålingseffektivitet ved romtemperatur (svart lekam tyder ikkje her visuelt svart).
Likning
Varmestrålingsenergien til ein svart lekam per areal, romvinkel og frekvens\nu er gjeve ved:
Denne likninga følgjer matematisk frå utrekningar av spektralfordelinga av energi i eit kvantiserte elektromagnetisk felt som er totalt i termal likevekt med den utstrålande lekamen.
Integrerer ein denne likninga over \nu vert energimengda gjeve ved Stefan–Boltzmann -lova slik:
Vidare er bølgjelengda \lambda \, der strålingsintensiteten er høgast gjeve ved Wien si forskyvingslov som:
For flater som ikkje er svart lekamar må ein ta med ein korreksjonsfaktor. Denne korreksjonsfaktoren må multipliserast med strålingsspekterlikninga før ein integrerer. Likninga ein då får kan skrivast på ein måte som inneheld ein temperaturavhengig korreksjonsfaktor som ofte (forvirrrande) òg vert kalla \epsilon:
Konstantar
Definasjonar på konstantar som er nytta i likningane over:
Gilmar Silva
Gilmar Silva er ein brasiliansk fotballspelar.
Han spela for klubbane Tokyo Verdy og Yokohama FC.
Záncara
Záncara er ei elv i Spania og ei av sideelvane til Guadiana. Ho er 168 km lang og spring ut nær landsbyen Abia de la Obispalía, vest for Cuenca. Záncara renn sørvestover, gjennom byen Socuéllamos. Ho munnar ut i Guadiana nær Alcázar de San Juan.
Thásos
Thásos (gresk Θάσος, osmansk tyrkisk طاشوز Taşöz, bulgarsk Тасос) eller Thassos er ei øy i Hellas som høyrer til Dei nordegeiske øyane i Det thrakiske havet, nord i Egearhavet. Ho ligg nær kysten av Thráki og sletta til elva Nestos (Mesta) (under den osmanske tida kalla Kara-Su).
Thásos er ein eigen kommune som tidlegare høyrde til Kavála prefektur, men frå 2011 er øya òg ei eiga periferieining i periferien Aust-Makedonía og Thráki. Thásos har ferjesamband med Kavála.
Øya var i antikken kjend for gullgruvene sine, vinen, nøttene og marmoren. Vin frå Thásos var særleg kjend og førte til at myntar frå Thásos hadde bilete av vinguden Dionysos på ein sida og ein drueklase på den andre.
Historie
Øya vart tidleg kolonisert av fønikarar, sannsynlegvis på grunn av gullgruvene som var her. Dei grunnla tempelet til guden Melqart, som grekarane identifiserte som «den tyriske Herakles», og kulten glei etter kvart over til å dyrke Herakles etter at øya vart hellenisert. Tempelet stod framleis under tida til Herodotos. Thasos, son til Fønix eller Agenor, skal ha vore leiaren til fønikarane og har gjeve namnet sitt til øya.
I anten 720 eller 708 fvt. flytta ein gresk koloni frå Páros til Thásos. Det var under ein krig mellom kolonistane frå Páros mot saianarane, ei thrakisk stamme, at diktaren Arkhilokhos kasta skjoldet sitt. Grekarane fekk meir makt på fastlandet, der dei rådde over gullgruver som var meir verdifulle enn på Thásos. Innbyggjarane frå Thásos tok ut store rikdommar frå desse gruvene, og årsinntekta deira skal ha vore på mellom 200 og 300 talentar. Herodotos, som vitja Thásos, skreiv at dei beste gruvene på øya var dei som fønikarane hadde opna på austsida av øya mot Samothráki.
Thásos var viktig under den joniske revolusjonen mot Persia. Etter at Milet vart erobra (494 fvt.) omleira Histiaeus, den joniske leiaren, øya. Åtaket slo feil, men åtvara Thásos om farane der ute. Øybuarane brukte rikdomen sin til å byggje krigsskip og styrke festningsverka sine. Dette skapte mistanke hos persarane og Darios tvinga dei til å overgje skipa sine og rive ned murane. Etter tapet for Xerxes vart thasarane medlem av Det athenske sjøforbundet, men etter ei stund, på grunn av krangel om gruvene og markeda på fastlandet, gjorde dei opprør.
Athenarane slo dei til sjøs og etter ei omleiring som varte meir enn to år, tok dei hovudstaden, Thásos, sannsynlegvis i 463 fvt., og tvinga thasarane til på ny å rive ned murane sine, overgje skipa og betale erstatning og ein årleg kontribusjon på 21 talentar frå 449 fvt., og frå 445 fvt. om lag 30 talentar. I tillegg måtte dei gje frå seg eigedomane på fastlandet. I 411 fvt., på tida under oligarkiopprøret i Athen, gjorde Thásos igjen opprør mot Athen og fekk ein spartansk guvernør, men i 407 fvt. vart partisanarane frå Sparta kasta ut, og athenarar under Thrasybulos tok over.
Thásos vart ein del av Austromarriket og vart erobra av Det osmanske riket i 1462. Eit kort opprør mot det osmanske styret i 1821, leia av Hajiyorgis Metaxas, slo feil. Øya vart gjeve til av Sultan Mahmud II til Mehemet Ali av Egypt som eit personleg len i 1820-åra, som takk for at Egypt blanda seg inn i den greske sjølvstendekrigen. Det egyptiske styret var relativt venleg og øya vart velståande fram til 1908 då det nye tyrkiske regimet tok kontroll over ho. 20. oktober 1912, under den første balkankrigen, erklærte ein gresk marineavdeling øya som ein del av Hellas.
Aksemaktene okkuperte øya frå 1941 til 1944 i lag med resten av Aust-Makedonía og Thráki, og Thásos var under bulgarsk kontroll. Øya leid under svolt og dei unge mennene måtte ut i slavearbeid. Bulgararane planla å annektere området og det første steget i bulgarianiseringa var å stenge alle skulane. Fjellterrenget gav grunnlag for noko motstandsrørsle. Den greske borgarkrigen førte til småtrefningar og åtak frå ein kommunistgerilja fram til 1950, nesten eitt år etter at kampane var ferdig på fastlandet.
Byar og tettstader
Dei største byane og tettstadene i periferieininga er:
Dei andre busetnadane på øya er:
Småøyar i kommunen:
Rosenborg slott
Rosenborg slott er eit slott i Kongens Have i København. Det er bygt etter ordre frå Kristian IV 1606-1607. Fyrst var Rosenborg eit lysthus, men med utvidingar i 1613-1615, 1616-1624 og igjen i 1633 vart det det slottet vi kjenner i dag. Dette var bustad for skiftande kongar fram til 1710. Det er oppført i nederlandsk renessansestil, som er typisk for byggverka på den tida.
I dag er det eit kulturhistorisk museum, De Danske Kongers Kronologiske Samling, som fortel historia til dei danske kongane gjennom 300 år, frå Frederik II på 1500-talet til Frederik VII på 1800-talet, og er heimstad for dei danske kronregaliene og kronjuvelane, som ein òg kan sjå der.
Slottet er freda.
Liste over primtal
Det finst uendeleg mange primtal. Dei fyrste 1000 primtala er lista opp under.
Raud dverg
Raude dvergar er ein type små og relativ kjølige stjerner i hovudserien på Hertzsprung-Russell-diagrammet. Dei er enten seine-K- eller M-stjerner og er den vanlegaste stjernetypen i galaksen. Dei har ein masse på mindre enn halvparten av sola (ned til omtrent 0,075 solmassar, under ligg dei brune dvergane) og ein overflatetemperatur på mindre enn 3500 K.
Rio Tinto i Spania
Historie
Jernmalmen vart avsett i karbontida (300-350 mill. år sidan) på grunn av hydrotermal aktivitet på havbotn. Det har vorte drive gruvedrift i området sidan tartessarane og iberarane starta denne drifta om lag 3000 f.Kr. Gruvedrifta heldt fram gjennom fønikiartida og under Romarriket fram til andre halvdel av 1400-talet. Det vart hovudsakleg vunne ut kopar, men òg jern og mangan. På 1800-talet vart gruvedrifta teke opp att på stor skala, hovudsakleg av gruveselskap frå Storbritannia. Etter at produksjonen nådde ein topp i 1930, minka produksjonen og kopargruvene vart stengde i 1986, og sølv- og gullgruvene i 1996.
Raud dverg
Karakteristikkar
Raude dvergar har veldig små massar; ikkje meir enn 40 % av massen til sola. Som ein konsekvens av dette har dei relativt låge temperaturar i kjernane og energien blir frigitt sakte gjennom fusjon av hydrogen til helium igjennom proton-proton-kjeda. Difor sender raude dvergar ut lite lys, nokre gongar so lite som 1/10 000 av det lyset sola sender ut. Sjølv dei største raude dvergane sender ut berre omtrent 10 % av solluminositeten.
Rio Tinto i Spania
Astrobiologi
Dei ekstreme tilhøva i elva kan kanskje samanliknast med andre stader i solsystemet som kan innehalde vatn, som under jorda på Mars. Forskarar frå NASA har òg direkte samanlikna kjemien i vatnet med steinprøvar frå Meridiani Planum. Jupitermånen Europa inneheld kanskje òg flytande vatn under isflata, så elva er av interesse for astrobiologar.
Raud dverg
Karakteristikkar
Generelt sett transporterer raude dvergar energi ifrå kjernen til overflata ved hjelp av konveksjon. Konveksjonen føregår av di det indre av stjerna er opakt og har ein relativt høg tettleik samanlikna med temperaturen. Grunna dette blir det vanskelegare for fotona å reisa mot overflata igjennom stråling. Konveksjonen tar over energitransporten sidan han er meir effektiv.
Sidan raude dvergar er heilkonvektive, samlar det seg ikkje helium i kjernen slik at dei kan fusjonera meir av hydrogenet før dei forlet hovudserien. Soleis har raude dvergar ein enorm estimert levetid; ifrå titals milliardar til billionar av år, alt etter kor massive dei er (massive stjerner har generelt kortare levetid enn mindre stjerner). Desse levetidene er lengre enn den estimerte levetida til universet.
Planetar
Ein ekstrasolar planet med ein masse lik Neptun, eller 17 jordmassar, blei oppdaga i bane rund den raude dvergen Gliese 581 i 2005. Han går i bane rundt Gliese 581 i ein avstand på 0,04 AE og har ein estimert overflatetemperatur på 150 °C, trass i den dimme moderstjerna. Seinare fann ein planet til; og i 2007 fann ein ein mogleg habitabel planet, Gliece 581 c, med ein estimert masse på 5,03 jordmassar, i bane rundt stjerna.
Den raude dvergen OGLE-2005-BLG-390L har òg ein planet krinsande rundt seg. Planeten har ein masse på 5,5 jordmassar og ein overflate temperatur på omtrent -220 °C (56 K). Han krinsar rundt stjerna med ein avstand på 390 millionar kilometer eller 2,6 AE og blei oppdaga i 2006.
Takaki Shigemitsu
Takaki Shigemitsu er ein tidlegare japansk fotballspelar.
Han spela for klubbane Tokyo Verdy, Fagiano Okayama og Giravanz Kitakyushu.
Auvers-sur-Oise
Auvers-sur-Oise er ein kommune i departementet Val-d'Oise i Frankrike. Auvers-sur-Oise ligg i dei nordvestre forstadane til Paris, om lag 27 km frå Paris sentrum. I 2004 var det 6938 personar heimehøyrande i kommunen, som dekkjer eit areal på 12,69 km².
Auvers er særleg kjend for at målaren Vincent van Gogh ligg gravlagd der. Før han døydde laga han fleire måleri med motiv frå staden.
Høvringsvatnet
Høvringsvatnet er ein innsjø som ligg i Evje og Hornnes kommune i Agder fylke.
Sarzens
Sarzens  er ein kommune i distriktet Broye-Vully i kantonen Vaud i Sveits. Kommunen har innbyggjarar  og eit areal på. Kommunesenteret ligg 719 meter over havet.
Kommunen ligg i høgdene ovanom Broyedalen, mellom Moudon og Lucens.
Shetlandsøyane
Shetlandsøyane er ei øygruppe på 32 øyar nord for Skottland. Øyane kan verta omtala berre som «Shetland» eller «Zetland», det norrøne namnet var Hjaltland. Shetlandsøyane ligg mellom Orknøyane og Færøyane, med eit samla areal på 1466 km². Det administrative senteret er Lerwick (som er ein engelsk versjon av det gamle namnet Leirvik), som ligg på hovudøya Shetland Mainland med ferjesamband til Orknøyane og Skottland.
Shetland er òg ein av 32 regionar i Skottland og eit tidlegare grevskap.
Geografi og naturtilhøve
Shetland strekkjer seg frå 59'51°N til 61°N og '45°V til 1'45°V. Den nordlegaste øya Unst ligg på line med Anchorage i Alaska, Bergen, St. Petersburg i Russland og den sørlege delen av Grønland. Frå hovudstaden Lerwick er det kortare avstand til polarsirkelen enn til hovudstaden i Storbritannia, London. Det er òg kortare veg til jarnbana i Bergen enn jarnbana i Aberdeen. Frå nord til sør på Shetland er det 150 km og frå aust til vest er det 75 km. Kystlina er på 1450 km.
Landskap
Sentrale og vestlege Mainland er prega av sund, innsjøar og tradisjonelle smågardar. Langs kysten ligg landsbyane Whiteness, Weisdale, Aith og Walls. I denne delen av Shetland ligg Tingwalldalen som i den norske perioden var sete for eit årleg parlament kalla Allting, som vart halde på Lawting Holm i innsjøen Tingwall Loch. Kystlina nord på Mainland er prega av takkete, svarte berg, steinhaugar, skjer og blåsehol. Den smale halvøya som strekkjer seg 40 km sør frå Lerwick er kjend som sørlege Mainland. Landskapet er prega av sjøfuglkoloniar, og området har ein stor konsentrasjon av arkeologiske funnstader.
Øya Yell er prega av forblåsne heiar. Unst er den nordlegaste folkesette øya i Dei britiske øyane og har store berg, lyngheiar og ferskvassjøar, og ein subarktisk steinørken. Hermaness naturreservat ligg på denne øya.
Fetlar er kjend som Shetlands hage. Namnet kjem truleg frå norrønt og tyder Fettland på grunn av dei fruktbare beita og det gode, dyrkbare landet.
Øya Noss, som ligg på austsida av Bressay, er eit nasjonalt naturreservat og har store sjøfuglkoloniar om sumrane.
Foula, som tyder fugleøya på norrønt, har vorte utpeikt som eit særskild verneområde for fuglar og har den største samlinga av storjo i verda. Berga på Foula er dei høgaste på Shetland med høgder på opp til 360 meter.
Den mest fjerntliggjande av Shetlandsøyane, Fair Isle, (Fridarey - Fredsøya) er kjend for sine strikkeprodukt og for sine store sjøfuglkoloniar med sjeldne trekkfuglar kvar vår og haust.
Whalsay (Kvaløya) var eit fiskarsentrum før, og er det framleis. Det har budd menneske her i meir enn 4000 år, og det er mange viktige restar etter dei spreidde over øya, inkludert "Standing Stones" (megalittiske monument).
Øyar
Øygruppa har omkring 100 øyar og holmar, der berre 15 er busette og Mainland den mest folkerike.
Klima
Normal årleg nedbør er 1037 mm, som er halvparten av Fort William på vestkysten av Skottland. 3/4 av nedbøren kjem om vinteren. Den turraste perioden er frå april til august, og skodde er vanleg på austkysten av Mainland om sumaren.
Klimatabell for Lerwick:
Flora
Landskapet på Shetland er prega av sauer som beiter og få tre. Plantelivet på Shetland er prega av arktisk-alpine planter, villblomar, bladmosar og lav. Landskapet på nordlege Mainland og Unst er prega av fjellmark, der vegetasjonen er sparsam og dominert av stein. Plantene som veks her er jamnast arktiske og nokre er stadeigne, slik som Cerastium nigrescens var. nigrescens.
Rundt halvparten av Shetland er dekt av torv, nokre stader opp til over ein meter tjukk. Desse områda er jamnast våtmark og manglar næringsstoff, slik at berre eit fåtal planteartar har vekstgrunnlag. Døme på slike planter er myrull, rome, blåfjør og tepperot.
Fauna
Shetland har nokre av dei største fuglekoloniane i Nord-Atlanteren og over ein million fuglar frå 21 sjøfuglartar hekkar i øygruppa kvar sumar. Dei fleste held til i store koloniar på Hermaness, Foula, Mousa, Noss, Sumburgh Head og Fair Isle. Nokre av fuglane er havsule (54 000), lomvi (175 000), lundefugl (200 000), havhest (360 000), stormsvale, vipe og gjerdesmett. Mange arktiske fuglar overvintrar på Shetland, mellom anna songsvane og islom.
Det er store koloniar av havsule, lundefugl og andre alkefuglar på Noss og Hermaness og nokre mindre på Foula og Fair Isle. Mange av den aggressive fuglen storjo og eit mindre tal av tjuvjo hekkar på Hermaness og Foula. Setnaden av raudnebbterne har i dei seinare åra gått ned, men når fuglane kjem, reknar øybuarane det som eit signal om at sumaren er komen.
Etter at hekkesesongen er avslutta, vert fuglekoloniane tomme, ternene dreg sørover, medan alkene og svalene dreg til havs.
Sjøfuglsetnaden har i dei seinare åra auka både i talet på individ og talet på artar, som til dømes havsule, havhest, storjo og alkefuglar. Nokre arter har likevel gått attende, som til dømes terner og krykkje.
Alle landpattedyra på Shetland er introduserte av mennesket. Ein reknar med at oter, skogmus og husmus kom til øyane med dei fyrste norske busetjarane. Alle andre landpattedyr, utanom brunrotte er innført i løpet av dei siste hundreåra.
Kval er eit vanleg syn langs kysten med nise som den mest vanlege arten. Større kvalar ser ein ved ytterkanten av kontinentalsokkelen og desse kan koma inn mot land om sumaren, særleg ved Sumburgh Head. Dei mest vanlege artane av større kvalar er vågekval og knølkval som fylgjer straumen av makrell og sild. Delfinar av typen kvitskjeving (Lagenorhynchus acutus), kvitnos (Lagenorhynchus albirostris), rissodelfin (Grampus griseus) er ofte sett langs austkysten, samt at fleire flokkar av spekkhoggarar har fast tilhald rundt øygruppa.
Otrane held for det meste til på folketomme stader og setnaden utgjer 800 individ. Strendene på Shetland og dei skjerma sunda er tilfluktsstader for både gråsel og steinkobbe. Selsetnaden er på 3500 gråsel og 6200 steinkobbe. Dei største koloniane for steinkobbe er på Mousa og utanfor Lerwick, medan gråselen held til på folketomme øyar der den største kolonien er på Ve Skerries. Saman med niser er selane dei einaste sjøpattedyra som føder på Shetland. I tillegg har Shetland den største setnaden av oter i Storbritannia, der dei fleste held til på Yell.
Shetland har fleire stadeigne og sjeldne rasar, slik som shetlandsponni, shetlandsku, shetlandsgås, shetlandsand og shetlandssau. Setnaden av shetlandssau utgjer over 330 000 og finst i 50 fargevariasjonar.
Sølvfisk finst langs kysten, spesielt ved dei mange skipsvraka ved Shetland. I tillegg er det delfinar og spekkhoggarar langs kysten, spesielt på sørspissen av Mainland.
Folkesetnad
Shetland hadde ein folkesetnad før piktarane kom til øyane, men det er lite ein veit om denne folkegruppa. Historiske, arkeologiske og lingvistiske tilhøve og stadnamn indikerer ein sterk norrøn kulturell dominans på øyane i vikingtida. Det er ukjent om piktarane vart tekne opp i den norrøne folkesetnaden eller drivne bort. Nokre få stadnamn kan ha piktarisk opphav, men dette er omstridd. Fleire genetiske undersøkingar er gjorde på dagens folkesetnad for å søkja å finna opphavet deira. Øyfolket har tilnærma identiske delar av skandinaviske mannlege og kvinnelege genar (44%), noko som tyder på at øyane vart folkesett av både skandinaviske menn og kvinner. Desse funna gjeld òg for Orknøyane og den nordlege og vestlege kysten i Skottland. Stader på dei britiske øyane som ligg lenger frå Skandinavia enn Shetland og Orknøyane viser teikn til å vera koloniserte av skandinaviske menn som stifta familie med lokale kvinner.
Etter at Shetland vart overført til Skottland emigrerte tusenvis av skotske familiar til øyane på 1500- og 1600-talet. Kontakt med tyskarar og nederlendarar gjennom fiskehandelen førte til ein mindre immigrasjon frå desse landa. Den andre verdskrigen og funn av olje har òg ført til auke i folketalet på grunn av immigrasjon.
Folketalsutvikling
Folkeveksten på Shetland har i tidlegare tider vorte påverka av dødsfall på sjøen og epidemiar. Kopper råka øygruppa hardt på 1600- og 1700-talet. Men etter at vaksinering vart utbreidd etter 1760, auka folketalet til 40 000 i 1861. Folkeauken førte til mangel på mat og mange unge menn drog ut for å tenestgjera i den britiske handelsflåten. 100 år seinare var folkesetnaden på øyane meir enn halvert. Folketalsnedgangen skuldast at mange av dei mannlege innbyggjarane på Shetland omkom i torpederte handelsfartøy under dei to verdskrigane og at mange utvandra på 1920- og 1930-talet. Det er no fleire med shetlandsk bakgrunn som bur i Canada, Australia og New Zealand enn på Shetland.
Kjelde: Scottishislands.org.uk, 18. november 2006
Busetnadsmønster
På den austlege delen av hovudøya Mainland ligg den einaste byen i øygruppa, Lerwick. Åtte kilometer vest for Lerwick ligg den gamle hovudstaden på Shetland, Scalloway, som er dominert av det gamle slottet med same namn. Fem kilometer sør for Scalloway ligg fiskarlandsbyen Hamnavoe.
På den vestlege delen av Mainland ligg tettstadene Walls, Sandness, Sandwick, Aith og Voe. På den nordaustlege delen av Mainland ligg tettstaden Vidlin.
På øya Unst ligg tettstadene Haroldswick, Baltasound og Uyeasound.
Lokalstyre
Shetland vert administrert av Shetland Islands Council (SIC), som mellom anna har ansvaret for miljø, vegar, sosialtenester, renovasjon, brannvesen og hamnevesen. SIC har rett til å krevja inn council tax. SIC har 22 folkevalde. Dagens råd er sett saman av 19 menn og 3 kvinner.
Shetland vart frå 2007 delt opp i sju valkrinsar, mot tidlegare 22. Hovudøygruppa er delt inn i fire valkrinsar (Nord-, Sør-, Vest og Aust-Shetland) der alle har tre mandat kvar, i tillegg er hovudstaden delt inn i to valkrinsar med totalt sju mandat. Den siste valkrinsen er øyane som ikkje ligg i hovudøygruppa, denne har òg tre mandat.
Kostnadene til SIC, som omfattar alle kostnadene til offentlege tenester på Shetland, var for året 2005/2006 £ 182 millionar. Inntektene frå avgifter, council tax og overføringar frå Scottish Executive utgjorde £ 130 millionar. Skilnaden på £ 52 millionar vart dekt opp av avkasting og overføringar frå ulike oljefond på Shetland.